༣རང་སྲེག་བྱེད་ས་དང་ངོ་རྒོལ་བྱ་ཡུལ་ནི་ངེད་གཉིས་ཀྱིས་ཧ་ཅང་གཟབ་ནན་གྱིས་སོ་སོར་ཕྱེ་ནས་བྲིས་ཡོད་པས།ཁྱེད་ཀྱིས་ཨུ་ཚུགས་བྱས་ནས་གཞན་ཞིག་ཏུ་འཁྲིད་ས་ཡེ་ནས་མེད།ཁྱེད་རང་གིས་བསྐྱར་འདྲེན་བྱས་པའི་ངེད་གཉིས་ཀྱི་རྩོམ་ཚིག་རང་སྲེག་བྱས་ཏེ་ངོ་རྒོལ་བྱ་ཡུལ་ནི་ཆོས་རྒྱལ་ཁྲི་སྲོང་ལྡེ་བཙན་གྱིས་བཟུང་བའི་རྒྱལ་ཁང་རེད།ཅེས་པར་ཅུང་ཞིག་དགོངས་པ་བཞེས་དང་།རང་སྲེག་བྱས་ནས་ངོ་རྒོལ་བྱ་ཡུལ་ཞེས་ཧ་ཅང་གསལ་པོ་མི་འདུག་གམ།ཁྲི་སྲོང་ལྡེ་བཙན་གྱིས་བཟུང་བའི་རྒྱལ་ཁང་ཞེས་པའང་།ཧ་ཅང་གཟབ་ནན་གྱི་ཚིག་ཡིན།དེ་ནི་ཁྲི་སྲོང་ལྡེ་བཙན་མི་གཅིག་ལ་གོ་བ་མ་ཡིན་པར།དེས་རྒྱལ་པོ་བྱས་པའི་རྒྱལ་ཁང་ངམ་དབྱིན་སྐད་དུ་ལ་གོ་བ་ཡིན།